Националният оперативен щаб продължава работаДетските градини няма да бъдат отворени поне още седмица , разпространението на вируса у нас все още е клъстерно националният оперативен щаб продължава да работи , въпреки отпадането на извънредното положение . Това съобщи на редовен брифинг неговият началник ген . Венцислав Мутафчийски . В отговор на журналистически въпрос за детските градини в други държави , ген . Мутафчийски обясни , че Щабът наблюдава обстановката . Становището на Щаба е , че „ поне още една седмица не бива да се отварят и да се коментира отварянето на детските градини “ . Разпространението на новия коронавирус в България все още има клъстерен характер ( на отделни огнища ) . При изследване на контактни лица , колкото повече се отдалечаваме от ядрото на клъстера , толкова повече намаляват инфектираните , обясни още началникът на Оперативния щаб . Според ген . Мутафчийски на този етап „ автомобилният туризъм “ остава най - подходящ . Той заяви , че се обсъжда идеята климатичните системи в самолетите да бъдат преработени , така че да наподобяват болничните и в тях да бъдат поставени HEPA филтри , но правилата за самолетен туризъм все още не са изработени . Той още веднъж обясни , че времето , което България е спечелила до тоози момент в борбата с вируса е дало възможност за укрепване на болниците , обучение на персонала , изработване на терапевтични и всякакви други схеми . Той благодари на всички наши съграждани , „ които видяха каква опасност се задава и бяха адекватни в спазването на тези мерки “ .